Gennadiy Kalinovskiy

Ganedigezh  Stavropol,  Marv   (76 vloaz)Moskov,  Stummadur  Ensavadur Akademikel Vasily Sourikov an Arzoù-kaerMoskov Micher  Skeudennaouer levrioù
Gennadiy Vladimirovitch Kalinovskiy (ruseg : Геннадий Владимирович Калиновский), bet ganet d'ar 1 a viz Gwengolo 1929 e Stavropol, URSS, ha marvet d'ar 5 a viz Meurzh 2006 e Moskov, Rusia, a oa un arzour, ur mestr skeudennaouer levrioù evit ar vugale.

Buhez
Labourat war an hentoù-houarn e oa micher e dad.
Abred goude ganedigezh Gennadiy ec'h eas an tiegezh da vevañ e Mac'hatchkala (Махачкала) e Dagestan, war aod Mor Kaspia. Ken abred hag an oad a dri bloaz e voe dedennet G. V. Kalinovskiy gant an tresañ, a gontas en e gounlevr ; p'edo er skol kentañ-derez e lakaas e-unan e anv en ur c'helc'h treserien e Ti an Diaraogerien (Доме пионеров).

E 1943, d'an oad a 15 vloaz, an arzour yaouank a gasas e oberenn Гибель Нибелунгов ("Diskar an Nibelunged") d'ur genstrivadeg treserien aozet gant ar gazetenn Пионерская правда (Pionerskaya pravda, "Gwirionez an Diaraoger"), ma c'hounezas ar priz kentañ hag ul lizher erbediñ evit mont da skol eil-derez an arzoù e Moskov. Mont di a reas Gennadiy Kalinovskiy, ha diplomet e voe. Goude-se ec'h eas da rann ar skeudennaouiñ levrioù en Ensavadur Sourikov, ma voe o studiañ adalek 1949 betek 1955.

E-kerzh e studi, e 1953, e voe embannet al levr kentañ bet skeudennaouet gantañ, « Василько » (Vasilko), skrivet gant Oles Dontchenko (1902-1954).

Echu e studi gantañ d'an oad a 26 vloaz, Gennadiy Kalinovskiy a dresas evit meur a vareadeg : « Юность » (Younost "Yaouankiz"), « Огонёк » (Ogonyok "Flammennig"), « Семья и школа » (Simya i chkola "Familh ha skol"). E-kichen al labour-se e skeudennaouas levrioù, en o zouez an dastumad Робин Гуд Robin Hood skrivet gant Mic'hail Abramovitch Gerchenzon (1900-1942).

Daoust d'al levrioù niverus a skeudennaouas, e vrud brasañ a zeuas dezhañ goude e labour evit skeudenniñ troidigezh rusek Alice's Adventures in Wonderland Lewis Carroll gant Boris Vladimirovitch Zac'hoder e [1974]] hag, e 1974 ivez, al levr istorel evit ar vugale Troioù-kaer dreistordinal Koucha eus Domovitchiy skrivet gant Youri Petrovitch Vronskiy. Da heul berzh bras Alis e skeudennaouas meur a levr gant L. Carroll, ar pezh a zegasas d'an arzour ar Priz Ivan Fodorov e 1980 ha 1982.

D'ar 5 a viz Meurzh 2006 e varvas Gennadiy Vladimirovitch Kalinovskiy en e 77 bloavezh. Er vered Domodedovo e Moskov e voe beziet.

Oberennoù
Алиса в Зазеркалье "Alis er melezour" (Lewis Carroll).
Путешествия Гулливера "Beajoù Gulliver" (Jonathan Swift).
Мастер и Маргарита "Ar mestr ha Margarita" (Mic'hail Afanasyevitch Boulgakov).
Сказки "Kontadennoù" (Edouard Nijkolaievitch Ouspenskiy).
Земляника под снегом – Сказки японских островов "Sivi dindan an erc'h – Istorioù eus inizi Japan".
Послушай-ка, слон… "Selaou, Olifant..." (Ludwig Jerzy Kern).
Мэри Поппинс "Mary Poppins" (Pamela L. Travers).
Винни Пух и все-все-все  Winnie-the-Pooh hag all" (Alan Aleksander Milne).
Приключения Таро в стране гор "Troioù-kaer Taro e bro ar menezioù" (Miyoko Matsutani).
Holl levrioù Kornei Ivanovitch Tchoukovskiy evit ar vugale.
Гномобиль The Gnomobile" (Upton Beall Sinclair Jr.).
Господин Ау "An aotrou Aou" (Hannu Mäkelä).
Сказки дядюшки Римуса "Istoroù an eontr Remus" (Joel Chandler Harris)Daou briz a yeas gant al levr-se e 1977 : ar Vedalenn argant e Gouel al levrioù Leipzig hag an Aval aour e 6 Daouvloaziadenn al levrioù evit ar vugale e Bratislava..
Пять похищенных монахов "Pemp manac'h skrapet" (Youri Koval).
Лоскутик и Облако "Pihlenn ha Koumoulenn" hag istorioù all (Sofia Leonidovna Prokofieva).
Вокруг света на „Коршуне“ "Tro ar bed e bourzh « Korchoune » (Konstantin Mic'haylovitch Stanyoukovitch).
Я, бабушка, Илико и Илларион "Me, mamm-gozh,Iliko hag Illarion" (Nodar Vladimirovitch Doumbadze)
Пико — Хрустальное горлышко "Piko – Gouzoug skrink" (Nikolai Kosmin ha R. M. Kalinovskaya).

Liammoù diavaez
 Ставропольский хронограф: краеведческий сборник ("Kronograf Stavopol : dastumad istorel lec'hel"). Stavopol : Ministrerezh ar Sevenadur, 2020, </ref>

Notennoù

Rummad:Ganedigezhioù 1909
Rummad:Marvioù 2000
Rummad:Arzourien Bro-Saoz